CELEX: 32013D0780
Language: et
Date: 2013-12-18 00:00:00
Title: 2013/780/EL: Komisjoni rakendusotsus, 18. detsember 2013 , millega tehakse erand nõukogu direktiivi 2000/29/EÜ artikli 13 lõike 1 punktist ii seoses Ameerika Ühendriikidest pärit kooreta saematerjaliga liikidelt Quercus L., Platanus L. ja Acer saccharum Marsh. (teatavaks tehtud numbri C(2013) 9166 all)

20.12.2013   
            
            
               ET
            
            
               Euroopa Liidu Teataja
            
            
               L 346/61
            
         KOMISJONI RAKENDUSOTSUS,
   18. detsember 2013,
   millega tehakse erand nõukogu direktiivi 2000/29/EÜ artikli 13 lõike 1 punktist ii seoses Ameerika Ühendriikidest pärit kooreta saematerjaliga liikidelt Quercus L., Platanus L. ja Acer saccharum Marsh.
   (teatavaks tehtud numbri C(2013) 9166 all)
   (2013/780/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 8. mai 2000. aasta direktiivi 2000/29/EÜ taimedele või taimsetele saadustele kahjulike organismide ühendusse sissetoomise ja seal levimise vastu võetavate kaitsemeetmete kohta, (1) eriti selle artikli 15 lõike 1 esimest taanet,
   ning arvestades järgmist:
   
               (1)
            
            
               Direktiivis 2000/29/EÜ on sätestatud kaitsemeetmed taimedele või taimsetele saadustele kahjulike organismide kolmandatest riikidest liitu sissetoomise vastu.
            
         
               (2)
            
            
               Liitu ei või tuua Ameerika Ühendriikidest pärit kooreta puidu saematerjali liikidelt Quercus L., Platanus L. ja Acer saccharum Marsh., mis on hõlmatud ühe CN-koodiga ja direktiivi 2000/29/EÜ V lisa B osa I jao punktis 6 esitatud kirjeldusega, välja arvatud juhul, kui saadetisega on kaasas kõnealuse direktiivi artikli 13 lõike 1 punkti ii kohane fütosanitaarsertifikaat.
            
         
               (3)
            
            
               Direktiivis 2000/29/EÜ on lubatud kehtestada erandeid artikli 13 lõike 1 punktist ii puidu puhul, kui muu dokumentatsiooni või tähistusega tagatakse samaväärsed kaitseabinõud.
            
         
               (4)
            
            
               Komisjon on Ameerika Ühendriikide esitatud teabe alusel kindlaks teinud, et Ühendriikide põllumajandusministeeriumi looma- ja taimetervise kontrolli teenistus on heaks kiitnud riikliku kava – kuivatis kuivatatud lehtpuidust saematerjali sertifitseerimiskava (Kiln Drying Sawn Hardwood Lumber Certification Program) – ning et seda kava viib ellu Ühendriikide riiklik lehtpuidu saematerjali käitlejate ühendus (US National Hardwood Lumber Association (NHLA)).
            
         
               (5)
            
            
               Kõnealuse sertifitseerimiskavaga tagatakse, et Ameerika Ühendriikides tunnustatud lehtpuidu käitlejad järgivad kuivatis kuivatamise standardit Kiln Drying Sawn Hardwood Standard. Kõnealuse standardiga tagatakse, et kõnealuse kava alusel eksporditud lehtpuidust saematerjali kõik osad on asjakohasel temperatuuril kuivatis kuivatatud niiskusesisalduseni alla 20 % kuivaine massist ning on kooreta.
            
         
               (6)
            
            
               Lisaks nähakse standardiga ette, et igale kuivatis kuivatatud lehtpuidu pakile kinnitatakse NHLA terasest identifitseerimisklamber, millel on märge „NHLA – KD” ja iga paki kordumatu identifitseerimisnumber. Iga selline number märgitakse vastavale kuivatis kuivatatud lehtpuidust saematerjali sertifikaadile (Kiln Drying Hardwood Lumber Certificate, edaspidi „kuivatis kuivatamise sertifikaat”).
            
         
               (7)
            
            
               Seega tuleks anda liikmesriikidele luba oma territooriumile tuua Ameerika Ühendriikidest pärit kooreta saematerjali liikidelt Quercus L., Platanus L. ja Acer saccharum Marsh., kui sellega on fütosanitaarsertifikaadi asemel kaasas kuivatis kuivatamise sertifikaat tingimusel, et on täidetud teatavad nõuded
            
         
               (8)
            
            
               Komisjon peaks tagama, et Ameerika Ühendriigid teevad kättesaadavaks igasuguse tehnilise teabe, mida on vaja hinnangu andmiseks kõnealuse sertifitseerimiskava toimimisele. Peale selle peaksid liikmesriigid järjepidevalt kontrollima NHLA klambrite ja nendega seotud kuivatis kuivatamise sertifikaatide kasutamist.
            
         
               (9)
            
            
               Käesolevas otsuses ettenähtud erand tuleks peatada, kui tehakse kindlaks, et käesolevas otsuses sätestatud eritingimused ei ole piisavad, et ära hoida kahjulike organismide toomist liitu, või ei ole neid tingimusi täidetud või on tõendeid selle kohta, et sertifitseerimiskava ei ole tõhus.
            
         
               (10)
            
            
               Käesoleva otsusega ettenähtud meetmed on kooskõlas alalise taimetervise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Erandina direktiivi 2000/29/EÜ artikli 13 lõike 1 punktist ii on liikmesriikidel lubatud oma territooriumile tuua Ameerika Ühendriikidest pärit kooreta saematerjali liikidelt Quercus L., Platanus L. ja Acer saccharum Marsh., mis on hõlmatud ühe CN-koodiga ja kõnealuse direktiivi V lisa B osa I jao punktis 6 esitatud kirjeldusega, kui saadetisega ei ole kaasas fütosanitaarsertifikaati, tingimusel et selline puit vastab käesoleva otsuse lisas sätestatud nõuetele.
   Artikkel 2
   1.   Liikmesriigid teatavad komisjonile ja teistele liikmesriikidele kirjalikult artikliga 1 ette nähtud erandi kasutamisest.
   Erandit kasutanud liikmesriigid esitavad komisjonile ja teistele liikmesriikidele enne iga aasta 15. juulit teabe eelneval aastal käesoleva otsuse artikli 1 alusel imporditud saadetiste arvu kohta ning üksikasjaliku aruande käesoleva artikli lõikes 2 osutatud kõikidest saadetiste kinnipidamise juhtudest.
   2.   Liikmesriigid teatavad komisjonile ja teistele liikmesriikidele mitte hiljem kui kahe tööpäeva jooksul artikli 1 kohaselt nende territooriumile toodud saadetise kinnipidamisest, kui saadetis ei vasta käesoleva otsuse lisas sätestatud nõuetele.
   3.   Komisjon taotleb Ameerika Ühendriikidelt sellise tehnilise teabe esitamist, mida tal on vaja sertifitseerimiskava Kiln Drying Sawn Hardwood Lumber Certification Program toimimise hindamiseks.
   Artikkel 3
   Käesolev otsus kaotab kehtivuse 30. novembril 2016.
   Artikkel 4
   Käesolev otsus on adresseeritud liikmesriikidele.
   
      Brüssel, 18. detsember 2013
      
         
            Komisjoni nimel
         
         
            komisjoni liige
         
         Tonio BORG
      
   
   
      (1)  EÜT L 169, 10.7.2000, lk 1.
   
      LISA
      
                  I
               
               OSA
            
         Artiklis 1 osutatud nõuded
      
      Artiklis 1 viidatud nõuded, mille alusel on liikmesriikidel lubatud oma territooriumile tuua Ameerika Ühendriikidest pärit kooreta saematerjali liikidelt Quercus L., Platanus L. ja Acer saccharum Marsh., mis on hõlmatud ühe CN-koodiga ja direktiivi 2000/29/EÜ V lisa B osa I jao punktis 6 esitatud kirjeldusega ning millega ei ole kaasas fütosanitaarsertifikaati, on järgmised:
      
                  1)
               
               
                  puit toodetakse saeveskites või seda käideldakse sobivates käitistes, mille on heaks kiitnud ja mida on auditeerinud Ameerika Ühendriikide lehtpuidu käitlejate ühendus (National Hardwood Lumber Association – NHLA) osalemiseks kuivatis kuivatatud lehtpuidust saematerjali sertifitseerimisprogrammis (Kiln Drying Sawn Hardwood Lumber Certification Program, edaspidi „sertifitseerimisprogramm”);
               
            
                  2)
               
               
                  puit on asjakohase aja jooksul ja asjakohasel temperatuuril kuivatis kuivatatud kuni niiskusesisalduseni 20 % kuivainemassist;
               
            
                  3)
               
               
                  pärast punktis 2 esitatud tingimuse täitmist kinnitatakse iga paki külge standardne terasest identifitseerimisklamber punktis 1 osutatud saeveski volitatud ametniku poolt või tema järelevalve all. Igale klambrile lisatakse märge „NHLA – KD” ja iga paki kordumatu identifitseerimisnumber;
               
            
                  4)
               
               
                  selleks, et tagada punktides 2 ja 3 esitatud tingimuste täitmine, tuleb puitu kontrollida vastavalt sertifitseerimisprogrammis kindlaksmääratud kontrollisüsteemile, mis hõlmab veoeelset kontrolli ja järelevalvet heakskiidetud saeveskis sõltumatute välisaudiitorite poolt, kes on kõnealuse ülesande jaoks kvalifitseeritud ja tunnustatud. Ameerika Ühendriikide põllumajandusministeeriumi looma- ja taimetervise kontrolli teenistus (The Animal and Plant Health Inspection Service, US Department of Agriculture) teeb juhuslikke veoeelseid kontrolle ja auditeerib iga kuue kuu tagant NHLA arvepidamist ja menetlusi, mis on seotud sertifitseerimiskavaga, sõltumatuid välisaudiitoreid ning saeveskeid ja muid asjakohaseid sertifitseerimiskavaga hõlmatud käitisi;
               
            
                  5)
               
               
                  puiduga peab kaasas olema standardne kuivatis kuivatamise sertifikaat, mis vastab käesoleva lisa II osas esitatud näidisele ja mille annab välja isik või isikud, kes on heaks kiidetud sertifitseerimiskavas osalemiseks; sertifikaadi valideerib NHLA inspektor. Kuivatis kuivatamise sertifikaat peab olema täidetud ja sisaldama teavet kooreta saematerjali koguse kohta Ameerika Ühendriikides kasutatavas saematerjali mahu mõõtühikus board feet ja kuupmeetrites. Sertifikaadis tuleb märkida ka pakkide koguarv ja pakkidele määratud iga identifitseerimisklambri number.
               
            II   OSA
      
         Model of Certificate of Kiln Drying
      
      Agreement No 07-8100-1173-MU
      Cert #. xxxxx-xxxxx
      
         CERTIFICATE OF KILN DRYING
      
      
         Sawn Hardwood Lumber
      
      
                  
                     Lumber Kiln Dried by
                  
               
               
                  
                     Consignee
                  
               
            
                  Name of Company:
               
               
                  Name:
               
            
                  Address:
               
               
                  Address:
               
            
                  City/State/Zip:
               
               
                  City/State/Zip:
               
            
                  Phone:
               
               
                  Country:
               
            
                  Order #:
               
               
                  Port:
               
            
                  Invoice #:
               
               
                  Container #:
               
            
                  Customer PO#:
               
               
                   
               
            Certificate Standard: This certifies that the lumber described below is of the allowed genera Quercus sp. and/or Platanus sp. and/or the species Acer saccharum and/or Acer macrophyllum; and has met the treatment requirements of the Dry Kiln Operators Manual and is bark free.
      
         Description of Consignment:
      
      Botanical Name of wood:
      List species, thickness, grade of various items contained in shipment:
      
                  Bundle Numbers
               
               
                  Clip ID Numbers
               
               
                  Board Footage
               
               
                  Cubic Meters
               
            
                   
               
               
                   
               
               
                   
               
               
                   
               
            
                  Totals:
               
               
                  # Bundles
               
               
                  BdFt
               
               
                  Cubic Meters:
               
            (This document is issued under a program officially approved by the Animal, Plant, Health, and Inspection Service of the U.S. Department of Agriculture. The products covered by this document are subject to pre-shipment inspection by that Agency. No liability shall be attached to the U.S. Department of Agriculture or any representatives of the Department with respect to this certificate.)
      
         AUTHORIZED PERSON RESPONSIBLE FOR CERTIFICATION
      
      
                  Name (print) _
               
               
                  Title _
               
            
                  I certify that the products described above satisfy the Kiln Drying requirements listed under Certificate Standard and are bark free.
               
            
                  Signature _
               
               
                  Date _
               
            
         NATIONAL HARDWOOD LUMBER ASSOCIATION VALIDATION
      
      
                  Name (print)
               
               
                  Authorized signature
               
               
                  Title
               
               
                  Date
               
            
         National Hardwood Lumber Association PO Box 34518 | Memphis, TN 38184-0518 | Ph. 901-377-1818 | Fax 901-347-0034 | www.nhla.com
      
      
         PLEASE SIGN THIS FORM IN BLUE INK